OpenLLM-France/wikimedia huggingface dataset:
# Esteles de Hedeby

Les esteles de Hedeby són quatre pedres rúniques del segle x trobades al jaciment de l'antiga la ciutat de Hedeby, al nord d'Alemanya. Aquesta regió formava part de Dinamarca durant l'Era vikinga.

## Pedra d'Eric

La Pedra d'Eric (catalogada com Hedeby 1 o DR. 1 segons el sistema Rundata) va ser trobada el 1796 al Danevirke i traslladada a un parc de Slesvig. Igual que la Pedra d'Skarthi, es creu que va ser alçada el 995, l'any que Hedeby va ser atacat per Eric VI de Suècia, qui s'aprofità del fet que Sven Tveskægyn feia campanya a Anglaterra.

## Esteles d'Sigtrygg

L'estela gran d'Sigtrygg (Hedeby 2 o DR. 2) va ser trobada el 1797 a Hedeby, i l'estela petita (Hedeby 4 o DR. 4) va ser trobada el 1887. Es considera que totes dues forn alçades al voltant de l'any 938.

## Pedra d'Skarthi

La Pedra d'Skarthi (danès: Skardesten), també coneguda com a Hedeby 3 o DR. 3, va ser trobada el 1857 al Danevirke. Va ser alçada aproximadament el 982. Aquesta pedra rúnica de granit s'exhibeix al Museu viking de Hedeby.
La referència a la inscripció a un tal Rei Sveinn es refereix probablement a Sven Tveskæg (Sveinn Tjúguskegg en nòrdic antic), i "l'oest" a una campanya a Anglaterra. El rei va encarregar la pedra en honor de Skarði, amb el títol de heimþega o heimþegi (pl. heimþegar), que vol dir "receptor de casa" (algú a quie se li dona una casa per part d'un altre). Un total de sis pedres rúniques a Dinamarca es refereixen a una persona amb aquest títol, les altres sent DR. 1, DR. 154, DR. 155, DR. 296, i DR. 297. L'ús del terme en el inscriptions suggereix una forta similitud entre heimþegar i el terme nòrdic húskarl (literalment, "home de casa"), o huscarl. Com els huscarls, els heimþegar són al servei d'un rei o senyor, de qui reben regals (cases, en aquest cas) pel seu servei. Alguns, com Johannes Brøndsted, han interpretat heimþegi com a res més que una variant danesa local de húskarl.

### Inscripcions rúniques
#### Transliteració a caràcters llatins

    A : suin : kunukR : sati : ¶ stin : uftiR : skarþa ¶ sin : himþiga : ias : uas : ¶ : farin : uestr : ion : nu :
    B : uarþ : tauþr : at : hiþa:bu

#### Transcripció a nòrdic antic

    A Sveinn konungr setti stein eptir Skarða, sinn heimþega, er var farinn vestr, en nú
    B varð dauðr at Heiðabý.

#### Traducció al català

    A El rei Sveinn col·locà l'estela en memòria d'Skarði, el seu retenidor, qui va viatjar l'oest, però que aleshores
    B morí a Hedeby.

## Referències

* ↑ Sprague, Martina. Norse Warfare: the Unconventional Battle Strategies of the Ancient Vikings. Nova York: Hippocrene Books, 2007, p. 54. ISBN 0-7818-1176-7.
* 1 2 Jesch, Judith. Ships and Men in the Late Viking Age: The Vocabulary of Runic Inscriptions and Skaldic Verse. Woodbridge: The Boydell Press, 2001, p. 235–37. ISBN 0-85115-826-9.
* ↑ Brøndsted, Johannes. The Vikings (en anglès). 1960. Harmondsworth: Penguin, 1960.
* 1 2 3 Project Samnordisk Runtextdatabas Svensk - Rundata entry for DR 3.
# Esteles funeràries al cementiri de Vallbona

Les Esteles funeràries al cementiri de Vallbona és una obra romànica de Vallbona de les Monges (Urgell) inclosa a l'Inventari del Patrimoni Arquitectònic de Catalunya.

## Descripció

Esteles discoïdals d'una sola peça de pedra. Totes tenen disc i peduncle i estan enclavades al mur del cementiri de Vallbona de les monges.
Als discs hi ha gravades creus per les dues cares. Les tres són diferents però la tècnica utilitzada és la mateixa (buidat de les superfícies que envolten la creu. Totes tres creus tenen els braços iguals i estan inscrits dins un cercle. Dues de les esteles eixamplen els extrems dels seus braços i l'altra els estreny.

## Referències

* 1 2 «Esteles funeràries al cementiri de Vallbona». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 28 març 2019].
# Etheostoma kennicotti

Etheostoma kennicotti és una espècie de peix de la família dels pèrcids i de l'ordre dels perciformes.

## Morfologia

Els mascles poden assolir els 8,3 cm de longitud total.

## Distribució geogràfica

Es troba a Nord-amèrica.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Page, L. M.; Burr, B. M. A field guide to freshwater fishes: North America north of Mexico (en anglès). Houghton Mifflin Company, 1991. ISBN 0-395-35307-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Dave Farrell

David Michael Farrell, més conegut com a Phoenix (Plymouth, Massachusetts 8 de febrer de 1977), és el baixista del grup de rock alternatiu estatunidenc Linkin Park.

## Biografia

Farrell va néixer a Plymouth (Massachusetts), però més tard es va mudar a Mission Viejo (Califòrnia) quan tenia cinc anys. Es va graduar a la Universitat de Califòrnia. Toca el baix, la guitarra elèctrica, el violoncel i el violí.
Farrell ha declarat que les seves influències han estat la seva mare i el seu germà Joe, igual Weezer, The Beatles, Deftones, Pink floyd, Guns N Roses, The Smiths, Hughes i Wagner. Està casat des de desembre de 2002 amb Linsey Farrell i tenen quatre fills.

### Linkin Park

Farrell va ser membre del grup ska cristià conegut com a Tasty Snax. Mentre assistia a la universitat, practicava amb Brad Delson "tocant el baix de Brad a la seva habitació". Tot i això, com havia de viatjar amb la seva banda, els Tasty Snax, no va poder tocar amb Delson i la seva banda, que més tard es convertiria en Linkin Park. Després de canviar el seu nom a Snax, Farrell va començar a tocar el baix en la banda abans d'abandonar-la de nou per unir-se a Linkin Park.
El grup finalment va signar amb Warner Bros i va llançar en 2000 el seu àlbum debut, Hybrid Theory. Es va convertir en un èxit; va arribar a la posició número dos del Billboard 200, i un dels seus senzills, «In the End», va arribar al segon lloc del Billboard Hot 100, sent el major èxit de la seva carrera. Posterior a això, llançar quatre àlbum d'estudi -Meteora (2003), Minutes to Midnight (2007) A Thousand Suns (2010) i Living Things (2012) -, dels quals tots van aconseguir el número u en la principal llista musical dels Estats Units. A més, al Regne Unit tots els seus discos d'estudis, al costat del àlbum de remescles Reanimation, han entrat en els primers cinc llocs de l'UK Albums Chart.

## En viu

En els concerts fa els cors de la cançó The Little Things Give You Away, Castle Of Glass i Invisible. Normalment a la banda fa servir baixos de la marca MMS Bass, gairebé sempre efectuant la tècnica de les pues.

## Enllaços externs

* Pàgina web de Linkin Park (anglès)
# Manciano

Manciano és un municipi situat al territori de la província de Grosseto, a la regió de la Toscana (Itàlia).
Limita amb els municipis de Canino, Capalbio, Ischia di Castro, Magliano in Toscana, Montalto di Castro, Orbetello, Pitigliano, Roccalbegna, Scansano, Semproniano i Sorano.
Pertanyen al municipi les frazioni de Marsiliana, Montemerano, Poderi di Montemerano, Poggio Capanne, Poggio Murella, San Martino sul Fiora i Saturnia

## Galeria

* Vista de Manciano
* Fattoria della Campigliola
* Església de S. Jordi (Montemerano)
* Església de Sant Leonardo
* Localització de Manciano a la província de Grosseto

## Referències

* ↑ Comune di Manciano - Statuto.
# Cirrhilabrus filamentosus

Cirrhilabrus filamentosus és una espècie de peix de la família dels làbrids i de l'ordre dels perciformes.

## Morfologia

Els mascles poden assolir els 8 cm de longitud total.

## Distribució geogràfica

Es troba al Mar de Java (Indonèsia).

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Alba Mellado Martínez

Alba Mellado Martínez (Madrid, 8 de març de 1992) és una futbolista espanyola que ocupa el lloc de davantera. L'ultim equip de futbol professional que va jugar va ser el Real Club Esportiu Espanyol, equip de la Primera Federació Femenina d'Espanya.

## Trajectòria

La temporada 2011-12 va participar amb el Rayo Vallecano en la Lliga de Campions Femenina de la UEFA. Durant la seva etapa al Madrid CFF va ser capitana en diverses ocasions, a més d'ocupar el lloc d'entrenadora dels equips infantils. L'agost de 2020, va ampliar el seu contracte una temporada més, no obstant això, al gener de 2021 va anunciar la seva sortida després d'haver estat durant set temporades en el club. Aquest mateix mes es va anunciar el seu fitxatxe pel Santa Teresa. L'agost de 2021 va fitxar pel Llevant Les Planes, equip que militava en aquell moment en Segona Divisió Femenina d'Espanya aconseguint en acabar la temporada l'ascens a Primera Divisió Femenina d'Espanya. En gener de l'any 2023 va anunciar el seu fitxatxe pel Real Club Deportivo Espanyol, on només va estar uns mesos per a sortir a jugar la Queens League en l'equip XBuyer Team.

## Futbol platja

En futbol platja, ha estat convocada per la selecció espanyola per a jugar en l'Euro Beach Soccer League. Amb el Madrid CFF va ser Campiona de la EuroWinners Cup de futbol platja de 2021, marcant quatre gols en la final i acabant com a màxima golejadora del torneig amb 14 gols.

## Referències

* ↑ «Alba Mellado». Soccerway. [Consulta: 15 novembre 2022].
* ↑ López, Manuel. «Alba Mellado: La mejor posición para el año que viene sería entrar en la Copa de la Reina». Avance Deportivo, 12-07-2018.
* ↑ Griñán, Marta. «Mellado se despide del Madrid "real" tras siete años de blanco». Diario As, 09-01-2021. [Consulta: 15 novembre 2022].
* ↑ Jiménez Gómez, Ángela. «Alba Mellado Renueva En El Madrid CFF». VIP Deportivo, 03-08-2020.
* ↑ «Alba Mellado, segundo fichaje del Santa Teresa en el mercado invernal». Hoy, 11-01-2021.
* ↑ «El Espanyol ficha a Alba Mellado, procedente del Levante Las Planas» (en castellà), 17-01-2023. [Consulta: 8 agost 2023].
* ↑ «Alba Mellado se marcha del Espanyol y jugará la Queens League» (en castellà), 26-05-2023. [Consulta: 8 agost 2023].
* ↑ «Four more goals by the Spanish striker give the Madrileñas their first Euro Winners Cup crown» (en anglès). Beachsoccer.com, 18-07-2021.
# Archaraeoncus

Archaraeoncus és un gènere d'aranyes araneomorfes de la subfamília Erigoninae, dins de la família Linyphiidae.
Fou descrit per primera vegada per A. V. Tanasevitch l'any 1987.
Es pot trobar a l'Est d'Europa i Àsia.

## Llista d'espècies

Segons The World Spider Catalog 12.0:
* Archaraeoncus alticola Tanasevitch, 2008
* Archaraeoncus hebraeus Tanasevitch, 2011
* Archaraeoncus prospiciens (Thorell, 1875)
* Archaraeoncus sibiricus Eskov, 1988

## Referències

* ↑ Tanasevitch, A. V. «The linyphiid spiders of the Caucasus, USSR (Arachnida: Araneae: Linyphiidae).». Senckenbergiana Biologica, vol. 67, 1987, pàg. 297–383.
* 1 2 «Gen. Archaraeoncus Tanasevitch, 1987». . Natural History Museum Bern, 2019. DOI: 10.24436/2.
* ↑ Platnick, 2011: The world spider catalog (American Museum of Natural History).

## Enllaços externs

* a ION
* Nomenclator Zoologicus
# Grup de l'Escultor

El Grup de l'Escultor és el més proper al Grup Local. És un grup de galàxies que conté moltes galàxies brillants (malgrat això són molt apagades per ser apreciades a ull nu). La galàxia més propera a nosaltres en aquest grup és NGC 55 que està a uns 5 milions d'anys llum, en la vora del nostre Grup Local.

## Galàxies

* NGC 55
* NGC 300
* UGCA 438
* UGCA 442
* NGC 247
* ESO 540-030
* ESO 293 - G 35
* IC 1574
* ESO 294 - G 10
* Nana Irregular de Sculptor
* NGC 59
* ESO 540 - G 30
* UGCA 15
* ESO 540 - G 32
* Nana el·líptica de l'Escultor
* ESO 242 - G 05
* NGC 253
* ESO 245 - G 05
* NGC 7793
* NGC 625
* NGC 45

## Referències

* ↑ «General study of group membership. II. Determination of nearby groups» (en anglès). Astronomy and Astrophysics, 1993, pàg. 47–90.
* 1 2 Afirmat a: SIMBAD.
# Grup de galàxies M51

El Grup de M51 és un grup de galàxies localitzables en la constel·lació dels Lllebrers i en la del Bover.
S'anomena el grup pel membre més brillant: la Galàxia del Remolí (M51). Altres membres notables són la galàxia companya de la del Remolí, que és NGC 5195, i la Galàxia del Gira-sol (M63).

## Galàxies que componen el grup

* UGC 8215
* UGC 8303
* NGC 5005
* UGC 8313
* NGC 5023
* UGC 8320
* NGC 5033
* UGC 8331
* NGC 5055 (M63)
* UGC 8651
* UGC 8760
* NGC 5194 (M51)
* NGC 5195
* UGC 8833
* NGC 5229
* UGC 9240

## Referències

* ↑ «Nearby Optical Galaxies: Selection of the Sample and Identification of Groups» (en anglès). Astrophysical Journal, 1, 01-11-2000, pàg. 178–194. DOI: 10.1086/317070.
* ↑ «General study of group membership. II. Determination of nearby groups» (en anglès). Astronomy and Astrophysics, 1993, pàg. 47–90.
* 1 2 Afirmat a: SIMBAD.
# Chipset AGA

Chipset AGA és un acrònim de Advanced Graphics Architecture , la tercera generació del chipset gràfic de l'ordinador Commodore Amiga. El chipset AGA, que va substituir el Enhanced Xip set (ECS), es va utilitzar per la primera vegada a l'Amiga 4000, a 1992, després, també es va utilitzar en l'Amiga 1200 i l'Amiga CD 32.

## Vegeu també

* Enhanced Xip set (ECS)
* Amiga
# Chiqui Martí

Chiqui Martí (Barcelona, 1971) és una artista catalana de dansa eròtica i striptease, un gènere que ella anomena "strip-art". Fa 1,64 metres i les seves mesures corporals són 87-62-92.
A 14 anys va començar a ballar en desfidades de modes i perruqueria. És autodidacta com a ballarina i ben aviat va començar a treballar en diverses sales de festes. També va arribar a treballar a la sala El Molino del Paral·lel barceloní abans del seu tancament.
Posteriorment la seva popularitat s'incrementà arran de les seves aparicions televisives.
El dia 12 de juny de 2004, Chiqui Martí va patir un greu accident laboral mentre actuava en la discoteca Radical a Torrijos (Castella). El seu cos es va desplomar mentre realitzava el seu espectacle de striptease des de 4 metres d'alçada i va caure d'esquena. Fou traslladada urgentment a l'Hospital Virgen de la Salud de Toledo, on fou ingressada amb pronòstic reservat. Durant uns mesos va perdre la mobilitat de les cames i va haver de sotmetre's a un llarg i voluntariós procés de rehabilitació, que acabà amb la seua recuperació en pocs mesos.

## Referències

* ↑ Roca, Mireya «Chiqui Martí se estrena como heroína de cómic» (en castellà). elperiodico, 07-10-2010.

## Enllaços externs

* Web oficial de Chiqui Martí Arxivat 2009-11-20 a Wayback Machine. (castellà) (anglès)
# Cleveland (Anglaterra)

* Per a altres significats, vegeu «Cleveland (desambiguació)».
Cleveland és una àrea de l'Anglaterra nord-oriental que s'encara sobre el Mar del Nord. Entre les més importants ciutats del lloc hi ha Middlesbrough i Hartlepool. Teesport en canvi és notable per una gran refineria.
El comtat va néixer el 1974, gràcies a la unió d'algunes zones que abans estaven compreses en el comtat de Durham i part de Yorkshire (North Riding). Després fou abolit el 1996.
L'extensió ricopriva 583 km² i comptava amb una població de gairebé 560.000 persones (cens del 1995). El cap de partit era Middlesbrough.
S'hi treballava el ferro i el carbó.
Per raó del dur clima, l'agricultura se'n ressent i les collites són escasses.
# Cletorològion

El Cletorològion de Filoteu, en grec medieval Κλητορολόγιον, paraula derivada de Κλησις (invitació) i Κλητοριον (banquet), és la més completa i important de les llistes de càrrecs i precedències a la cort de l'Imperi Romà d'Orient. Va ser publicat el setembre del 899 durant el regnat de l'emperador Lleó VI el Filòsof (r. 886-912)
L'autor del tractat es deia Filoteu, un personatge del que només se sap que era Protoespatari i Atriklines, un funcionari encarregat de l'organització de banquets imperials i de l'etiqueta a seguir, que havia de tenir molt present la jerarquia de cadascú. En el prefaci de la seva obra, afirma explícitament que va recopilar aquest tractat com a "exposició precisa de l'ordre dels banquets imperials, del nom i el valor de cada títol, recopilats sobre la base de l'antiga kletropologia", i recomanava que aquest ordre fos adoptat oficialment a la taula imperial.

## Capítols

El llibre de Filoteu ens ha arribat només com un apèndix situat als darrers capítols (52-54) del segon llibre d'un tractat posterior sobre cerimònies imperials, conegut com a De ceremoniis escrit a petició de l'emperador Constantí VII, nascut el 905, nomenat emperador el 913, i mort el 959.
El text que es conserva consta de quatre capítols:
* El capítol I conté la introducció i exposa breument totes les funcions oficials de l'imperi, a més del rang dels seus titulars a la cort. Els classifica en cinc categories: l'ordre i el rang dels «barbats» (és a dir, els no eunucs), els grans càrrecs a l'Estat, els càrrecs subordinats dels diversos departaments i ministeris, l'ordre i el rang dels eunucs, i els grans càrrecs de l'estat reservats als eunucs.
* Els capítols II i III presenten l'ordre de prelació dels funcionaris quan assisteixen als banquets imperials. El capítol II està reservat als més alts dignataris, és a dir als que podrien ser convidats a la taula de l'emperador, mentre que el capítol III tracta dels oficials de rang mitjà i inferior, de les ambaixades que enviaven altres patriarcats (Roma, Antioquia i Jerusalem) i de les ambaixades estrangeres (àrabs, búlgars, germànics).
* El capítol IV és el més llarg i dens. Va dirigit als atriklines de la cort i dona consells sobre com s'han d'organitzar els diferents banquets al llarg de l'any, començant per les celebracions de Nadal. Inclou dues memòries, una sobre els regals que l'emperador ha de repartir entre els dignataris en determinades ocasions, i la segona sobre els sous dels funcionaris al servei dels atriklines.
* Segueix un breu apèndix (capítol 54 de De ceremoniis) que conté la llista dels funcionaris eclesiàstics i la seva precedència, i també la Notitiae Episcopatuum del pseudo-Epifani que dona una llista de les seus episcopals.

## Referències

* ↑ Kajdan, Aleksandr P. (ed.). The Oxford Dictionary of Byzantium. Nova York; Oxford: Oxford University Press, 1991, p. 1661-1662. ISBN 9780195046526.
* 1 2 Bury, J.B. Imperial administrative system in the ninth century : with a revised text of the ... kletorologion of philotheos. Cambridge: Cambridge Univ Press, 2016, p. 10-11, 14-15. ISBN 9781108081504.
# Churchs Ferry

Churchs Ferry és una població dels Estats Units a l'estat de Dakota del Nord. Segons el cens del 2000 tenia 77 habitants.

## Demografia

Segons el cens del 2000, Churchs Ferry tenia 77 habitants, 33 habitatges, i 26 famílies. La densitat de població era de 69,1 hab./km².
Dels 33 habitatges en un 21,2% hi vivien nens de menys de 18 anys, en un 63,6% hi vivien parelles casades, en un 9,1% dones solteres, i en un 21,2% no eren unitats familiars. En el 21,2% dels habitatges hi vivien persones soles el 12,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,33 i el nombre mitjà de persones que vivien en cada família era de 2,5.
Per edats la població es repartia de la següent manera: un 19,5% tenia menys de 18 anys, un 3,9% entre 18 i 24, un 23,4% entre 25 i 44, un 36,4% de 45 a 60 i un 16,9% 65 anys o més.
L'edat mediana era de 48 anys. Per cada 100 dones de 18 o més anys hi havia 106,7 homes.
La renda mediana per habitatge era de 33.438 $ i la renda mediana per família de 60.313 $. Els homes tenien una renda mediana de 30.625 $ mentre que les dones 33.750 $. La renda per capita de la població era de 18.327 $. Cap de les famílies estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Churchs Ferry». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Churchs Ferry». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].
# Coll del Forn

«Coll del Forn» té aquests significats:
* Coll del Forn (Arboçols), collada entre els termes comunals d'Arboçols i de Tarerac, tots dos de la comarca del Conflent
* Coll del Forn (Estoer), collada entre els termes comunals d'Estoer i de Clarà i Villerac, tots dos de la comarca del Conflent
# Coll del Forn (Estoer)

El Coll del Forn és una collada dels contraforts nord-orientals del Massís del Canigó, a 698,4 metres d'altitud, en el límit dels termes comunals de Clarà i Villerac i d'Estoer, tots dos a la comarca del Conflent (Catalunya del Nord).
Està situat just a migdia del Puig d'en Toseire i al nord, més llunyà, del Roc dels Moros. És just a llevant del Clot de Pomers, del terme de Clarà i Villerac.
És un coll pel qual passen moltes de les rutes excursionistes pel Massís del Canigó.

## Referències

* ↑ El Coll del Forn en els ortofotomapes de l'IGN
* ↑ Gel, 2004 i Ribera-Mariné, 2003 i 2004.

## Bibliografia

* Gel, Carles. 30 ascensions a peu per la Catalunya Nord. Valls: Cossetània Edicions, 2004 (Azimut, 64). ISBN 97-88484-155-492-18818.
# Halar

Halar (o Hallawar o Hallar) o localment Barari, fou un prant o districte (divisió) de Kathiawar, a la presidència de Bombai, situat a l'oest de la península del Kathiawar entre el golf de Kutch, el districte d'Okhimandal (que pertanyia a Baroda), les muntanyes Barda i la mar d'Aràbia. Agafava el seu nom dels rajputs hala jareja i incloïa nombrosos estats tributaris de l'agència de Kathiawar entre els quals els principals eren Nawanagar, Morvi, Gondal, Wankaner, Dhrol i Rajkot. La superfície era de 19.365 km² i la població el 1901 era de 764.992 habitants.

## Vegeu també

* Rajpura.

## Referències

* ↑ Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
Viccionari
# Etheostoma lawrencei

Etheostoma lawrencei és una espècie de peix de la família dels pèrcids i de l'ordre dels perciformes. Va ser descrit per Patrick A. Ceas i B.M. Burr el 2002.

## Morfologia

Els adults poden assolir fins a 6,2 cm de longitud total.

## Distribució geogràfica

Es troba a Nord-amèrica.

## Referències

* ↑ Ceas, Patrick A.; Burr, B.M. «Etheostoma lawrencei, a new species of darter in the E. spectabile species complex (Percidae: subgenus Oligocephalus), from Kentucky and Tennessee» (en anglès). Ichthyological Exploration of Freshwaters, 13(3), 2002, pàg. 203-216.
* 1 2 Torres, Armi G.; Bailly, Nicolas. «Etheostoma lawrencei Ceas & Burr, 2002 Headwater darter» (en anglès). Fishbase, s.d. [Consulta: 13 març 2022].